รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจการบริหารจัดการน้ำในภาพรวม กำชับทุกหน่วยงานเร่งขับเคลื่อนรับมือฤดูฝน ตาม 13 มาตรการที่กำหนดไว้ให้เป็นรูปธรรม
วันพฤหัสบดีที่ 5 พฤษภาคม 2565
โฆษกรัฐบาลเผย "นายกฯ" พอใจการบริหารจัดการน้ําในภาพรวม กําชับทุกหน่วยงานเร่งขับเคลื่อนรับมือฤดูฝน ตาม 13 มาตรการที่กําหนดไว้ให้เป็นรูปธรรม
โฆษกรัฐบาลเผย "นายกฯ" พอใจการบริหารจัดการน้ําในภาพรวม กําชับทุกหน่วยงานเร่งขับเคลื่อนรับมือฤดูฝน ตาม 13 มาตรการที่กําหนดไว้ให้เป็นรูปธรรม
วันนี้ 5 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี รับทราบรายงานสถานการณ์และการบริหารจัดการน้ํา กําชับหน่วยงานที่เกี่ยวข้องเฝ้าระวัง ประเมินสถานการณ์ เตรียมความพร้อมแจ้งเตือนประชาชนให้รับทราบอย่างต่อเนื่อง รวมทั้ง ให้ดําเนินการปรับปรุงแหล่งน้ําให้สามารถรองรับน้ําฝนได้เต็มศักยภาพ พร้อมวางแผนบริหารจัดการน้ําให้เกิดประโยชน์ต่อพี่น้องเกษตรกรมากที่สุด
นายธนกรฯ กล่าวว่า กองอํานวยการน้ําแห่งชาติ รายงานสถานการณ์น้ําและการบริหารจัดการน้ํา สรุปดังนี้ 1. กองอํานวยการน้ําแห่งชาติ ได้แจ้งให้หน่วยงานที่เกี่ยวข้อง เฝ้าระวังพื้นที่เสี่ยงน้ําหลาก และน้ําท่วมฉับพลัน ในช่วงระหว่างวันที่ 1 - 5 พฤษภาคม 2565 ในพื้นที่ภาคตะวันออกเฉียงเหนือ จํานวน 4 จังหวัด ได้แก่ จังหวัดอุบลราชธานี ศรีสะเกษ บุรีรัมย์ และสุรินทร์ ภาคตะวันออก จํานวน 1 จังหวัด ได้แก่ จังหวัดตราด และภาคใต้ จํานวน 5 จังหวัด ได้แก่ จังหวัดชุมพร สุราษฎร์ธานีนครศรีธรรมราช ภูเก็ต และกระบี่ 2. ผลการดําเนินงานตามมาตรการรองรับ ฤดูฝน ปี 2565 กรมเจ้าท่า ดําเนินการขุดลอกแม่น้ําคํา ตําบลจันจว้า อําเภอแม่จัน จังหวัดเชียงราย ระยะทาง 3,050 เมตร เพื่อเพิ่มพื้นที่หน้าตัดของร่องน้ํา รองรับน้ําในฤดูน้ําหลาก การอุปโภค บริโภค และการเกษตร ลดปัญหาน้ําท่วมพื้นที่ ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์ จากการขุดลอก จํานวน 339 ครัวเรือน พื้นที่ทางการเกษตร จํานวน 17,800 ไร่ 3. สภาพอากาศ การคาดการณ์สภาพอากาศ ในช่วงวันที่ 5 - 6 พ.ค. 2565 พบว่า ลมตะวันออก และลมตะวันออกเฉียงใต้ที่พัดปกคลุมอ่าวไทย ภาคใต้ และทะเลอันดามันมีกําลังแรง ทําให้ภาคใต้มีฝนตกหนักบางแห่ง สําหรับบริเวณความกดอากาศสูงหรือมวลอากาศเย็นที่ปกคลุมประเทศไทยตอนบน และทะเลจีนใต้มีกําลังอ่อนลง ทําให้ประเทศไทยตอนบนมีอุณหภูมิสูงขึ้น กับมีอากาศร้อนและมีฟ้าหลัวในตอนกลางวัน อนึ่ง หย่อมความกดอากาศต่ําที่ปกคลุมบริเวณอ่าวเบงกอลตอนล่าง และทะเลอันดามันตอนบน มีแนวโน้มจะทวีกําลังแรงขึ้นเป็นพายุไซโคลน และจะเคลื่อนเข้าปกคลุมบริเวณอ่าวเบงกอลตอนบนในช่วงวันที่ 6-9 พ.ค. 65 4. แหล่งน้ําทั่วประเทศ 4.1 แหล่งน้ําทั่วประเทศ มีปริมาณน้ํา 46,348 ล้าน ลบ.ม. (56%) แบ่งเป็น แหล่งน้ําขนาดใหญ่ 38 แห่ง ปริมาณน้ํา 40,561 ล้าน ลบ.ม. (57%) ขนาดกลาง 355 แห่ง ปริมาณน้ํา 3,327 ล้าน ลบ.ม. (61%) และขนาดเล็ก 139,894 แห่ง ปริมาณน้ํา 2,460 ล้าน ลบ.ม. (48%)
สําหรับอ่างเก็บน้ําขนาดใหญ่ที่อยู่ในเกณฑ์น้ําน้อย ได้แก่ เขื่อนภูมิพล เขื่อนสิริกิติ์ และเขื่อนนฤบดินทรจินดา 4.2 พื้นที่ลุ่มน้ําเจ้าพระยา 4 เขื่อนหลัก (เขื่อนภูมิพล เขื่อนสิริกิติ์ เขื่อนแควน้อยฯ และเขื่อนป่าสักฯ) ปริมาณน้ํา 10,111 ล้าน ลบ.ม. (419) โดยเขื่อนภูมิพล และเขื่อนสิริกิติ์ อยู่ในเกณฑ์น้ําน้อย และ 5. สถานการณ์น้ําในแม่น้ําต่าง ๆ อยู่ในเกณฑ์น้ําน้อยถึงปกติ และมีแนวโน้มเพิ่มขึ้น
"นายกรัฐมนตรีความพอใจการบริหารจัดการน้ําในภาพรวมที่ผ่านมา และขอบคุณหน่วยงานที่เกี่ยวข้องที่สามารถจัดสรรน้ําได้อย่างเพียงพอ เน้นย้ําให้ช่วยเหลือต่อเนื่องให้ประชาชนได้รับผลกระทบจากภัยแล้งน้อยที่สุด พร้อมกับขอให้ทุกหน่วยงานเร่งขับเคลื่อนแผนรับมือฤดูฝน ตาม 13 มาตรการที่กําหนดไว้ให้เป็นรูปธรรม" โฆษกประจําสํานักนายกรัฐมนตรี กล่าว
--------------------------